Foilsiú an doiciméid aonair dá dtagraítear in Airteagal 94(1)(d) de Rialachán (AE) Uimh. 1308/2013 ó Pharlaimint na hEorpa agus ón gComhairle agus na tagartha d’fhoilsiú na sonraíochta táirge le haghaidh ainm in earnáil an fhíona

(2022/C 444/09)

Leis an bhfoilseachán seo, tugtar an ceart chun cur i gcoinne an iarratais de bhun Airteagal 98 de Rialachán (AE) Uimh. 1308/2013 ó Pharlaimint na hEorpa agus ón gComhairle (1) laistigh de 2 mhí ó dháta an fhoilseacháin seo.

DOICIMÉAD AONAIR

“De Voerendaalse Bergen”

PDO-NL-02776

Dáta cur i bhfeidhm: 10.6.2021

1. Ainm(neacha)

De Voerendaalse Bergen

2. Cineál táisc gheografaigh

STFC – Sonrúchán Tionscnaimh faoi Chosaint

3. Catagóirí táirgí fíniúna

1. Fíon

5. Fíon súilíneach ar ardchaighdeán

4. Tuairisc ar an bhfíon nó ar na fionnta

1. CATAGÓIR FÍONA 1: Fíon, Cineál fíona: Fíon geal, tirim

Cineálacha fíonchaoire: na cineálacha fíonchaor geal i liosta na gcineálacha

Saintréithe orgánaileipteacha:

Blas: blas bog agus cothrom, piorra agus mealbhacán san iarbhlas nó, ag brath ar an gcineál, níos torthaíche (aibreog/úll) agus beagán spíosraithe (noitmig/almóinn)

Dath: buí éadrom

Dea-bholadh: dea-bholaithe torthaíocha, ábhairín spíosrach agus blasanna bláthacha

Saintréithe anailíseacha:

Méid siúcra: ó 0 go 9 ngram in aghaidh an lítir

Tá na saintréithe thíos nach sonraítear aon luach ina leith i gcomhréir leis na teorainneacha a leagtar síos i Rialacháin an Aontais.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10 Íosmhéid aigéadachta iomláine 79,8 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

2. CATAGÓIR FÍONA 1: Fíon, Cineál fíona: Fíon geal, milis/leathmhilis

Cineálacha fíonchaoire: na cineálacha fíonchaor geal i liosta na gcineálacha

Saintréithe orgánaileipteacha:

Blas: Blasanna anainn agus piorra

Dath: buí

Dea-bholadh: cumhracht bláthanna agus beagán meala

Saintréithe anailíseacha:

Méid siúcra idir 30 agus 100 gram in aghaidh an lítir

Tá na saintréithe thíos nach sonraítear aon luach ina leith i gcomhréir leis na teorainneacha a leagtar síos i Rialacháin an Aontais.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 9,5 Íosmhéid aigéadachta iomláine 798 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

3. CATAGÓIR FÍONA 1: Fíon, Cineál fíona: Rosé, tirim

Cineálacha fíonchaoire: na cineálacha fíonchaor dearg i liosta na gcineálacha

Saintréithe orgánaileipteacha:

Blas: torthaí dearga beaga: fraocháin, sútha craobh, sútha talún fiáine

Dath: bándearg éadrom/dearg

Dea-bholadh: torthaí dearga beaga aramatacha

Saintréithe anailíseacha:

Méid siúcra: ó 0 go 9 ngram in aghaidh an lítir

Tá na saintréithe thíos nach sonraítear aon luach ina leith i gcomhréir leis na teorainneacha a leagtar síos i Rialacháin an Aontais.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10 Íosmhéid aigéadachta iomláine 79,8 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

4. CATAGÓIR FÍONA 1: Fíon, Cineál fíona: Fíon dearg

Cineálacha fíonchaoire: na cineálacha fíonchaor dearg i liosta na gcineálacha

Saintréithe orgánaileipteacha:

Blas: torthaí dearga beaga, amhail fraocháin, sútha craobh agus silíní

Dath: meándearg / dearg

Dea-bholadh: torthaí dearga beaga: fraocháin, sútha craobh agus silíní

Saintréithe anailíseacha:

Méid siúcra idir 0 agus 4 ghram in aghaidh an lítir

Tá na saintréithe thíos nach sonraítear aon luach ina leith i gcomhréir leis na teorainneacha a leagtar síos i Rialacháin an Aontais.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 11 Íosmhéid aigéadachta iomláine 66,5 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

5. CATAGÓIR FÍONA 1: Fíon, Cineál fíona: Fíon dearg, tirim, stóráilte in adhmad

Cineálacha fíonchaoire: na cineálacha fíonchaor dearg i liosta na gcineálacha

Saintréithe orgánaileipteacha:

Blas: blas beag fanaile, cé gurb iad silíní agus caora is mó a bhlaistear

Dath: dearg / corcra éadrom

Dea-bholadh: torthaí dearga: silíní agus caora

Saintréithe anailíseacha:

Méid siúcra idir 0 agus 4 ghram in aghaidh an lítir

Tá na saintréithe thíos nach sonraítear aon luach ina leith i gcomhréir leis na teorainneacha a leagtar síos i Rialacháin an Aontais.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 11 Íosmhéid aigéadachta iomláine 66,58 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

6. CATAGÓIR FÍONA 5: Cineál fíona: Fíon súilíneach ar ardchaighdeán, geal

Cineálacha fíonchaoire: na cineálacha fíonchaor geal i liosta na gcineálacha

Saintréithe orgánaileipteacha:

Blas: blasanna torthaíocha agus spíosracha, amhail péitseog agus mangó, agus mús mín

Dath: buí éadrom

Dea-bholadh: dea-bholaithe torthaíocha, ábhairín spíosrach agus blasanna bláthacha

Saintréithe anailíseacha:

Méid siúcra idir 6 agus 12 ghram in aghaidh an lítir

Tá na saintréithe thíos nach sonraítear aon luach ina leith i gcomhréir leis na teorainneacha a leagtar síos i Rialacháin an Aontais.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10 Íosmhéid aigéadachta iomláine 79,89 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

7. CATAGÓIR FÍONA 5: Cineál fíona: Fíon súilíneach ar ardchaighdeán, rosé, dearg

Cineálacha fíonchaoire: na cineálacha fíonchaor dearg i liosta na gcineálacha

Saintréithe orgánaileipteacha:

Rosé:

Blas: torthaí dearga, fraocháin agus sútha talún fiáine agus iarbhlas fíneáilte mogóirí róis agus sútha craobh, agus mús mín

Dath: dath éadrom an bhradáin

Dea-bholadh: torthaí dearga beaga aramatacha

DEARG:

Blas: silíní agus fraocháin, agus mús mín

Dath: meándearg / dearg

Dea-bholadh: silíní/fraocháin

Saintréithe anailíseacha: Méid siúcra idir 6 agus 12 ghram in aghaidh an lítir

Tá na saintréithe thíos nach sonraítear aon luach ina leith i gcomhréir leis na teorainneacha a leagtar síos i Rialacháin an Aontais.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) 10 Íosmhéid aigéadachta iomláine 79,89 milleachoibhéis in aghaidh an lítir Uasmhéid aigéadachta luainí (mar mhilleachoibhéisí in aghaidh an lítir) Uasmhéid dé-ocsaíde sulfair iomláine (mar mhilleagraim in aghaidh an lítir)

5. Cleachtais fíon oireachta

a. Cleachtais fhíoneolaíocha fhíor-riachtanacha

Le haghaidh gach catagóir fíona / cineál fíona

Cleachtas sonrach fíoneolaíochta

Údaraítear úsáid a bhaint as adhmad chun tacú le próifíl bhlais an fhíona, más gá.

CATAGÓIR FÍONA: 1. Fíon: Cineál fíona: Fíon geal

Cleachtas sonrach fíoneolaíochta

Fuarchoipeadh ag teocht faoi bhun 20 °C (eisceachtaí: méadú teochta ag tús an choipthe agus fíonta atá deacair le coipeadh)

CATAGÓIR FÍONA: 1. Fíon: Cineál fíona: Fíon geal, milis/leathmhilis

Cleachtas sonrach fíoneolaíochta

Fuarchoipeadh ag teocht faoi bhun 20 °C (eisceachtaí: méadú teochta ag tús an choipthe agus fíonta atá deacair le coipeadh).

CATAGÓIR FÍONA: 1. Fíon: Cineál fíona: Fíon rosé

Cleachtas sonrach fíoneolaíochta

Fuarchoipeadh ag teocht faoi bhun 20 °C (eisceachtaí: méadú teochta ag tús an choipthe agus fíonta atá deacair le coipeadh).

Fuarmhaothú craicne leis an dath rosé a eastóscadh.

CATAGÓIR FÍONA: 1. Fíon: Cineál fíona: Fíon dearg

Cleachtas sonrach fíoneolaíochta

Coipeadh laín ar feadh 4 lá ar a laghad

CATAGÓIR FÍONA: 5. Fíon súilíneach ar ardchaighdeán: Cineál fíona: Geal

Cleachtas sonrach fíoneolaíochta

Dara coipeadh sa bhuidéal, ag úsáid an mhodha thraidisiúnta.

CATAGÓIR FÍONA: 5. Fíon súilíneach ar ardchaighdeán: Cineál fíona: Fíon dearg agus fíon rosé

Cleachtas sonrach fíoneolaíochta

Dara coipeadh sa bhuidéal, ag úsáid an mhodha thraidisiúnta.

Fuarmhaothú craicinn leis an dath rosé a eastóscadh le haghaidh fhíon rosé.

Cineál fíona: Fíon dearg, tirim, stóráilte in adhmad

Cleachtas sonrach fíoneolaíochta

Coipeadh laín ar feadh 4 lá ar a laghad

Aosú i mbairillí adhmaid idir 8 agus 24 mhí

b. Uastáirgeacht

1. Auxerrois 65 heictilítear in aghaidh an heicteáir

2. Reichensteiner 85 heictilítear in aghaidh an heicteáir

3. Bacchus 75 heictilítear in aghaidh an heicteáir

4. Muller Thurgau 70 heictilítear in aghaidh an heicteáir

5. Riesling 55 heictilítear in aghaidh an heicteáir

6. Solaris 55 heictilítear in aghaidh an heicteáir

7. Pinot Noir 50 heictilítear in aghaidh an heicteáir

8. Monarch 75 heictilítear in aghaidh an heicteáir

9. Dornfelder 75 heictilítear in aghaidh an heicteáir

6. Limistéar geografach críochaithe

Réigiún cnocach atá i limistéar tionscnaimh “De Voerendaalse Bergen” agus na cnoic seo a leanas ann: “De Fromberg”, “De Vrakelberg”, “Vrouweheide”, “Daelsberg”, “Welterberg” agus “Kunderberg”.

Tá an limistéar geografach críochaithe suite ar imeall bhardas Voerendaal (ó dheas-soir ó dheas). Tá bardas Voerendaal roinnte ina thrí limistéar: limistéar ghleann an tsrutháin, ardchlár réidh amháin agus an limistéar cnocach.

Is é méid an limistéir ná thart ar 900 heicteár.

7. Cineál/cineálacha fíniúna

Auxerrois B

Bacchus B

Dornfelder N

Monarch

Müller Thurgau B

Pinot Noir N

Reichensteiner B

Solaris

8. Tuairisc ar an nasc (na naisc)

Bíonn tionchar mór ag an terroir, a chiallaíonn an raon iomlán fachtóirí ag a mbíonn tionchar ar an bhfíniúin san fhíonghort, ar chaighdeán an fhíona. Laistigh den limistéar geografach críochaithe “De Voerendaalse Bergen”, gach gné den terroir – aeráid, suíomh, ithir, bainistiú fíonghoirt, roghnú cineálacha, agus próiseas fíonóireachta – rannchuidíonn siad le hardchaighdeán na bhfíonta sa dá chatagóir (1. Fíon agus 5. Fíon súilíneach ar ardchaighdeán).

An aeráid

Ó thaobh uaireanta an chloig gréine, teochta agus frasaíochta, tá an aeráid an-oiriúnach don saothrú fíonchaor.

Deimhnítear an méid sin le hinnéacs Huglin in “De Voerendaalse Bergen” (Deisceart Limburg), a léirigh meánfhigiúr de 1 772 idir 2016 agus 2020, agus leis na huaireanta gréine le linn na tréimhse sin, a bhí comhionann le 7,2 uair an chloig in aghaidh an lae ar an meán – 1,3 uair an chloig níos mó i gcomparáid leis an tréimhse idir 1996 agus 2000 (de réir sonraí ó Institiúid Meitéareolaíochta Ríoga na hÍsiltíre).

Treoíocht

Tá grádán idir 17 % agus 23 % ar na fánaí ar a bhfuil na fíonghoirt suite agus a gcuid aghaidheanna ó dheas, agus an dá threoíocht sin ina meascán den scoth chun lántairbhe a bhaint as an ngrian agus na fíonchaora ag aibiú.

Ithir

Eascraíonn saintréithe uathúla an limistéir tionscnaimh (an limistéar cnocach i mbardas Voerendaal) ó mheascán de na fachtóirí seo a leanas:

— Na fánaí aolchloiche

— Grádán na gcnoc, ó 17 % go 23 %, agus iad nochta ó dheas don ghrian is fearr.

Aolchloch sa bharrithir agus san fho-ithir, móide dúrabhán ina bhfuil breochloch/gairbhéal is iad príomh-chomhchodanna de na leicne cnoic aolchloiche sin.

In éineacht lena chéile, tá na cineálacha ithreach, an taise sa dúrabhán agus an t-aol ina meascán idéalach le go dtáirgfidh na fíniúnacha fíonta maithe, tathagacha.

Is as an ithir aolchloiche freisin a eascraíonn tréith shúilíneach shéimh an fhíona.

Bainistiú fíonghort

— Baint na dtriopall agus na nduilleog.

— Is é tráth beacht an fhómhair (ó thaobh siúcra/aigéid/dea-bholaidh de) thar aon rud eile a chuireann le fíonchaora lenar féidir na fíonta súilíneacha úra/torthaíocha a dhéanamh.

— Is fíor-riachtanach í an rogha maidir leis an gcineál fíonchaoire chun na fíonchaora is fearr aibíochta a fháil. Ós rud é go n-aibíonn siad beagáinín níos luaithe, tá na cineálacha fíonchaoire a úsáidtear i limistéar tionscnaimh “De Voerendaalse Bergen” an-oiriúnach d’aeráid thuaisceartach.

Mionsonraí faoi na gníomhaíochtaí a ghlacann daoine:

— Prúnáil: baintear úsáid as córas prúnála Guyot, agus baintear duilleoga de thaobh amháin den chrios triopaill le haghaidh fíonchaor geal i mí Iúil/Lúnasa agus den dá thaobh le haghaidh fíonchaor dearg. Baintear na duilleoga chun triopaill fholláine a chothú, botraíteas a chomhrac agus dlús a chur le triomú sa drúcht agus tar éis na báistí.

— D’fhonn aibiú optamach a áirithiú, i gcás fíonchaor geal, baintear triopaill de bhuinneoga beaga (faoin bhun na sreinge bairr). I gcás fíonchaor dearg, go háirithe triopaill ina bhfuil moill le tús an aibithe (i.e. a athraíonn go deireanach go dearg) agus óna mbaintear triopaill bheaga. Ar an mbealach sin déantar an t-aibiú níos láidre sna triopaill mhaithe atá fágtha.

— Déantar an fómhar de láimh, agus baintear na droch-thriopaill láithreach bonn chun go gcaomhnaítear na triopaill ardchaighdeáin don táirgeadh fíona. Is iad méid siúcra, aigéadacht, agus go háirithe, dea-bholaithe na bhfíonchaor a chinneann tráth an fhómhair. Is gá cothromaíocht chuí idir na luachanna sin chun fíon a bhaint síos atá cothrom agus lán le blas, agus is tábhachtach folláine na bhfíonchaor freisin maidir leis sin.

Fíonóireacht

Dírítear leis na modhanna fíonóireachta ar na dea-bholaithe príomha agus an aigéadacht úr a chaomhnú, rud a chruthaíonn na fíonta géara agus torthaíocha atá tipiciúil do na fíonta súilíneacha agus geala/rosé. Is é an fad ama a stóráiltear agus a aosaítear i mbairillí iad a dhéanann na fíonta dearga tathagach agus séimh.

Mar achoimre:

Soláthraíonn saintréithe an fhíonghoirt (ithir, aeráid, treoíocht) na comhábhair go léir chun fíonta torthaíocha agus súilíneacha tarraingteacha a dhéanamh.

I gcás na bhfíonta socra, léirítear sin le fíonta geala agus rosé torthaíocha. Tá dea-bholadh de thorthaí dearga ar na fíonta dearga, agus is treise blas na silíní agus na gcaor sa bhéal. Is í an ithir aolchloiche a thugann aigéadacht bhog, dheas agus thaitneamhach sa bhéal do na fíonta súilíneacha.

9. Coinníollacha breise fíor-riachtanacha (pacáistiú, lipéadú, ceanglais eile)

Creat dlíthiúil:

Rialacha an Aontais

An cineál coinníll bhreise:

Forálacha breise a bhaineann le lipéadú

Tuairisc ar an gcoinníoll:

Ainm limistéir níos lú

Má thagann 85 % de na fíonchaora as ceann de na limistéir níos lú laistigh den limistéar tionscnaimh, féadfar ainm an limistéir níos lú a úsáid i dteannta ainm an limistéir tionscnaimh. Is amhlaidh an cás anseo le haghaidh “De Fromberg” agus “De Vrakelberg”.

Nasc chuig an tsonraíocht táirge

https://www.rvo.nl/sites/default/files/2021/01/Productdossier%20BOB%20De%20Voerendaalse%20Bergen.pdf

(1) IO L 347, 20.12.2013, lch. 671.